stanford-oval/wikipedia huggingface dataset:
Yrjöjen aikakauden arkkitehtuuri

Yrjöjen aikakauden arkkitehtuuria Bathissa.
Yrjöjen aikakauden arkkitehtuuri on englantia puhuvissa maissa käytetty nimitys arkkitehtuurityyleille, joita käytettiin noin 1720–1840. Ajanjakso sopii suurin piirtein kauteen, jota kutsutaan Yrjöjen aikakaudeksi.
Englantilaista arkkitehtuuria oli noin 1600-luvun puolivälistä hallinnut Christopher Wrenin ja tämän seuraajien ylellinen ja monumentaalinen barokkiarkkitehtuuri. Hannover-suvun valtakauden ensimmäisten vuosikymmenien aikana Whig-aristokraatit alkoivat pitää tyyliä kuitenkin epäilyttävänä. He vaikuttivatkin vahvasti sekä Englannin politiikassa että taiteissa, ja sen takia 1700-luvun alussa arkkitehdit alkoivat uudistaa arkkitehtuuria Andrea Palladion antiikista mallia ottaneen palladiolaisen arkkitehtuurin mukaan. Yrjöjen ajan toinen merkittävä tyyli oli uusklassinen arkkitehtuuri, joka alkoi vaikuttaa 1700-luvun puolivälissä. Vuosisadan lopulla yrjöjen arkkitehtuurissa alkoi vaikuttaa muitakin tyylejä, joista merkittävimpiä oli uusgotiikka.
Yrjöjen aikakauden arkkitehtuuri näkyy selvästi englantilaisessa kaupunkisuunnittelussa. Taloilla oli nyt sekä julkinen että yksityinen merkitys, ja hyviä esimerkkejä ajan kaupunkisuunnittelusta on edelleen nähtävissä esimerkiksi Bathissä ja Lontoon Bloomsburyssä. 1720-luvulla todettiin, että yksittäisten talojen piti noudattaa kaupunkisuunnittelun periaatteita. Tämä näkyy esimerkiksi Bathin Queen Squaren pohjoisaukiolla, johon John Wood suunnitteli seitsemän taloa, jotka muodostavat palatsimaisen kokonaisuuden. Englannista tyyli levisi erityisesti myös Yhdysvaltain siirtokuntiin, jossa rikkaat maanomistajat ja kauppiaat halusivat osoittaa tyylinsä ja rikkautensa asuintaloissaan.
Yrjöjen aikakaudella myös sisustussuunnittelu seurasi ajan tyyliä. Josiah Wedgwood ja Josiah Spode vaikuttivat keramiikkaan, ja huonekalusuunnittelussa kehittyi useita erilaisia linjauksia. Huonekalusuunnittelun tunnettuja nimiä olivat Thomas Chippendale, George Hepplewhite ja Thomas Sheraton. Lisäksi tapetti alkoi sisustuksessa syrjäyttää puupaneelin.
Aiheesta muualla

Kuvia tai muita tiedostoja aiheesta Yrjöjen aikakauden arkkitehtuuri Wikimedia Commonsissa
Lasten Eurovision laulukilpailu 2022

| Lasten Eurovision laulukilpailu 2022 Spin the Magic |
| --- | --- |

Päivämäärät:  11. joulukuuta 2022
Tapahtumapaikka:  Karen Demirtšjan -rakennuskompleksi,  Jerevan, Armenia
Juontajat:  Iveta Mukutšjan Garik Papoyan Karina Ignatyan Robin the Robot
Isäntämaan toimittaja:  ARMTV
Osallistujat
Laulujen määrä:  16
Palanneet maat:   Iso-Britannia
Vetäytyneet maat:   Azerbaidžan  Bulgaria  Saksa  Venäjä
Äänestys
Äänestysjärjestelmä:  Jokaisen maan raati antaa 12, 10, 8–1 pistettä kymmenelle lempilaululleen. Yleisön äänet lasketaan online-äänestyksen perusteella.
Voittaja:   Ranska "Oh maman!"
Osallistujakartta

   Maat, jotka osallistuivat vuonna 2022   Maat, jotka olivat osallistuneet ennen, mutta eivät osallistuneet vuonna 2022  
Lasten Eurovision laulukilpailu 
 ◄ 2021 • 2022 • 2023 ► 
Lasten Eurovision laulukilpailu 2022 oli järjestyksessään 20. Lasten Eurovision laulukilpailu. Kilpailu järjestettiin 11. joulukuuta 2022 Jerevanissa, Armeniassa. Lasten Euroviisut järjestettiin Armeniassa toista kertaa; aiemmin maa isännöi kilpailua vuonna 2011.
EBU tiedotti 26. syyskuuta 2022 16 maan osallistuvan kilpailuun. Iso-Britannia palasi kilpailuun kuudentoista vuoden tauon jälkeen. Azerbaidžan, Bulgaria, Saksa ja Venäjä puolestaan vetäytyivät kilpailusta.
Kilpailun voitti Ranskan Lissandro kappaleella "Oh maman!"
Tapahtumapaikka

Malénan voiton jälkeen vuonna 2021 vuoden 2022 kilpailu järjestettiin Armeniassa. Tämä oli toinen kerta, kun Armenia isännöi Lasten Euroviisuja.
21. joulukuuta 2021, pari päivää edellisen kilpailun jälkeen, EBU vahvisti, että kilpailu järjestettäisiin Armeniassa. Toisin kuin Eurovision laulukilpailussa, voittajamaa ei saa automaattisesti oikeuksia seuraavan kilpailun isännöintiin. Vuodesta 2019 lähtien jokaisen kilpailun on kuitenkin isännöinyt edellisen vuoden voittajamaa.
17. helmikuuta 2022 vahvistettiin, että kilpailu järjestetään maan pääkaupungissa Jerevanissa. Tapahtumapaikkana toimii Karen Demirtšjan -kompleksi. Paikka on aiemmin isännöinyt vuoden 2011 kilpailua. Tämä oli myös kolmas peräkkäinen kerta, kun kilpailu järjestetään isäntämaan pääkaupungissa.
Formaatti > Graafinen ilme

Kilpailun tunnuslause "Spin the Magic" (suom. Pyöräytä taikaa) julkistettiin 26. syyskuuta 2022. Kilpailun logo on saanut inspiraationsa armenialaistyylisestä hyrrästä. Se kuvastaa kilpailun taikuutta ja "lasten Euroviisujen 20. kierrosta" sekä yhdistää kaikki lapset, jotka osallistuvat kilpailuun.
Formaatti > Juontajat

18. marraskuuta 2022 ilmoitettiin, että vuoden 2022 kilpailun juontavat Iveta Mukutšjan, Garik Papoyan ja Karina Ignatyan. Mukutšjan on armenialainen laulaja, malli ja näyttelijä. Hän edusti Armeniaa vuoden 2016 Euroviisuissa Tukholmassa kappaleella "LoveWave". Papoyan on armenialainen näyttelijä, sanoittaja ja koomikko. Hän toimi Armenian raadin pisteidenantajana vuoden 2022 Euroviisuissa. Ignatyan on armenialainen laulaja, joka edusti Armeniaa vuoden 2019 lasten Euroviisuissa Gliwicessä kappaleella "Colours of Your Dream". 1. joulukuuta 2022 ilmoitettiin, että juontajatiimiin liittyy neljänneksi juontajaksi Robin the Robot -niminen tekoälyrobotti. Robin the Robot on armenialaisen IT-yrityksen Expper Technologiesin kehittämä robotti, jolla on keinotekoisia tunteita. Robin auttaa myös Armenian syöpäsairaita lapsia tarjoamalla heille emotionaalista tukea.
3. joulukuuta 2022 ilmoitettiin, että vuoden 2022 lasten Euroviisujen avajaisseremonian juontavat Dalita Avanessian ja Hamlet Arakelyan. Avanessian on laulaja, joka edusti Armeniaa vuoden 2011 lasten Euroviisuissa kappaleella "Welcome to Armenia". Arakelyan on armenialainen televisio- ja radiojuontaja.
Formaatti > Väliaikanumerot

Lasten Euroviisujen 20. vuotisjuhlan kunniaksi 28. lokakuuta 2022 ilmoitettiin, että kaikki lasten Euroviisujen aiemmat voittajat kutsuttaisiin 
kisoihin esittämään voittokappaleensa yhdessä väliaikanumerona. Viimeksi lasten Euroviisujen aiemmat voittajat kutsuttiin yhteen vuonna 2010 Minskissä. 2. joulukuuta 2022 ilmoitettiin, että 11 lasten Euroviisujen 19:stä voittajasta tulisi esiintymään väliaikanumerossa Niiden voittokappaleet, jotka eivät päässeet osallistumaan väliaikanumeroon, esittivät Tavush Diocesen lastenkuoro.
| Aiemmat voittajat ja osallistuminen väliaikanumeroon> Vuosi | Aiemmat voittajat ja osallistuminen väliaikanumeroon> Maa | Aiemmat voittajat ja osallistuminen väliaikanumeroon> Voittaja | Aiemmat voittajat ja osallistuminen väliaikanumeroon> Kappale | Aiemmat voittajat ja osallistuminen väliaikanumeroon> Osallistuminen |
| --- | --- | --- | --- | --- |
| 2003 |  Kroatia | Dino Jelusić | "Ti si moja prva ljubav" | Ei osallistunut |
| 2004 |  Espanja | María Isabel | "Antes muerta que sencilla" | Ei osallistunut |
| 2005 |  Valko-Venäjä | Ksenija Sitnik | "My vmeste" | Ei osallistunut |
| 2006 |  Venäjä | Marija ja Anastasija Tolmatšova | "Vesenni džaz" | Ei osallistunut |
| 2007 |  Valko-Venäjä | Aljaksei Žyhalkovitš | "S druzjami" | Ei osallistunut |
| 2008 |  Georgia | Bzikebi | "Bzz..." | Osallistui |
| 2009 |  Alankomaat | Ralf Mackenbach | "Click clack" | Osallistui |
| 2010 |  Armenia | Vladimir Arzumanyan | "Mama" | Osallistui |
| 2011 |  Georgia | Candy | "Candy Music" | Osallistui |
| 2012 |  Ukraina | Anastasija Petryk | "Nebo" | Ei osallistunut |
| 2013 |  Malta | Gaia Cauchi | "The Start" | Osallistui |
| 2014 |  Italia | Vincenzo Cantiello | "Tu primo grande amore" | Osallistui |
| 2015 |  Malta | Destiny Chukunyere | "Not My Soul" | Osallistui |
| 2016 |  Georgia | Mariam Mamadashvili | "Mzeo" | Osallistui |
| 2017 |  Venäjä | Polina Bogusevitš | "Wings" | Ei osallistunut |
| 2018 |  Puola | Roksana Węgiel | "Anyone I Want to Be" | Ei osallistunut |
| 2019 |  Puola | Viki Gabor | "Superhero" | Osallistui |
| 2020 |  Ranska | Valentina | "J'imagine" | Osallistui |
| 2021 |  Armenia | Maléna | "Qami Qami" | Osallistui |
Osallistujamaat

16 maata osallistui vuoden 2022 kilpailuun.
| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Alankomaat | Luna | "La Festa" | "Juhlat" | 7 | 128 |
| 02 |  Puola | Laura | "To The Moon" | "Kuuhun" | 10 | 95 |
| 03 |  Kazakstan | David Charlin | "Jer-Ana (Mother Earth)" (Жер-Анa) | "Maaäiti" | 15 | 47 |
| 04 |  Malta | Gaia Gambuzza | "Diamonds In The Skies" | "Timantit taivailla" | 16 | 43 |
| 05 |  Italia | Chanel Dilecta | "BLA BLA BLA" | "Höpö höpö höpö" | 11 | 95 |
| 06 |  Ranska | Lissandro | "Oh Maman!" | "Voi äiti!" | 1 | 203 |
| 07 |  Albania | Kejtlin Gjata | "Pakëz Diell" | "Pieni Aurinko" | 12 | 94 |
| 08 |  Georgia | Mariam Bigvava | "I Believe" | "Minä uskon" | 3 | 161 |
| 09 |  Irlanti | Sophie Lennon | "Solas" | "Valo" | 4 | 150 |
| 10 |  Pohjois-Makedonia | Lara feat. Jovan & Irina | "Životot E Pred Mene" (Животот Е Пред Мене) | "Elämä on edessäni" | 14 | 54 |
| 11 |  Espanja | Carlos Higes | "Señorita" | "Neiti" | 6 | 137 |
| 12 |  Iso-Britannia | Freya Skye | "Lose My Head" | "Menetän järkeni" | 5 | 146 |
| 13 |  Portugali | Nicolas Alves | "Anos 70" | "70-luku" | 8 | 121 |
| 14 |  Serbia | Katarina Savić | "Svet Bez Granica" (Свет Без Граница) | "Maailma ilman rajoja" | 13 | 92 |
| 15 |  Armenia | Nare | "DANCE!" | "Tanssi!" | 2 | 180 |
| 16 |  Ukraina | Zlata Dzjunka | "Nezlamna (Unbreakable)" (Незламна) | "Särkymätön" | 9 | 111 |
Äänestystulokset > Raatien pisteidenantajat

Alankomaat – Ralf Mackenbach
Puola – Viki Gabor
Kazakstan – Hallash
Malta – Gaia Cauchi
Italia – Vincenzo Cantiello
Ranska – Valentina
Albania – Mariam Gvaladze
Georgia – Niko Kajaia
Irlanti – Holly Lennon
Pohjois-Makedonia – Mariam Mamadashvili
Espanja – Juan Diego Álvarez
Iso-Britannia – Tabitha
Portugali – Emily Alves
Serbia – Petar Aničić
Armenia – Maléna
Ukraina – Mykola Oliinyk
Muut maat

Azerbaidžan – Tammikuussa 2022 Azerbaidžanin delegaation jäsen Eldar Rəsulov sanoi, että maan tulisi osallistua kilpailuun sijainnista riippumatta, vastauksena huhuihin siitä, että maa ei osallistuisi, koska kisa pidetään Armeniassa. Azerbaidžanin televisioyhtiö İTV ei kuitenkaan vahvistanut, osallistuuko Azerbaidžan kilpailuun. 26. syyskuuta 2022 osallistujalistan julkistamisen yhteydessä, kävi kuitenkin ilmi, että Azerbaidžan oli vetäytynyt vuoden 2022 kilpailusta.
Bulgaria – 8. helmikuuta 2022 Bulgarian yleisradioyhtiö BNT vahvisti maan alustavasti osallistuvan kilpailuun. Myöhemmin 26. syyskuuta 2022 osallistujalistan julkistamisen yhteydessä, kävi kuitenkin ilmi, että Bulgaria oli päättänyt vetäytyä vuoden 2022 kilpailusta.
Saksa – Elokuussa 2022 Saksan televisioyhtiö KiKa ilmoitti, että Saksa vetäytyy vuoden 2022 kilpailusta. Maa pitää vuoden taukoa ja miettii uudelleen lähestymistapaansa kilpailuun. Toinen syy vetäytymiselle ovat Saksan ulkoasianministeriön matkustusvaroitukset, jotka koskevat isäntämaa Armeniaa. KiKa aikoo vetäytymisestä huolimatta televisioida kilpailun.
Valko-Venäjä – Valko-Venäjän yleisradioyhtiö BTRC erotettiin EBU:sta heinäkuussa 2021, jolloin maa menetti oikeudet osallistua kilpailuun. Ero kestää enimmillään kolme vuotta, mutta se voidaan kumota aikaisemmin, jos EBU katsoo niin.
Venäjä – Venäjä oli 13. helmikuuta 2022 vahvistanut osallistuvansa kilpailuun. Maa suljettiin pois vuoden 2022 Eurovision laulukilpailusta Ukrainaan kohdistuneen hyökkäyksen vuoksi. Protestiksi venäläiset yleisradioyhtiöt VGTRK ja Pervyi kanal ilmoittivat eroavansa Euroopan yleisradiounionista, mikä estää Venäjän osallistumisen lasten Euroviisuihin, ellei yleisradioyhtiöiden jäsenyyttä palauteta.
Seuraavat maat olivat osallistuneet ennen, mutta eivät osallistuneet vuonna 2022:
Australia
Azerbaidžan
Belgia
Bulgaria
Israel
Kreikka
Kroatia
Kypros
Latvia
Liettua
Moldova
Montenegro
Norja
Romania
Ruotsi
Saksa
San Marino
Slovenia
Sveitsi
Tanska
Valko-Venäjä
Venäjä
Wales (Kilpaili osana Isoa-Britanniaa)
Vuoden 2022 kilpailun pitopaikka Karen Demirtšjan -kompleksi.
Legs

| ”Legs” ZZ Top |
| --- | --- | --- |

Singlen tiedot
 Albumilta: Eliminator
 Äänitetty : 1982
 Julkaistu: 1984
 Formaatti: 7"-single, 12"-single
 Tuottaja(t): Bill Ham
 Tyylilaji: rock, hard rock
 Kesto: 03.35
 Levy-yhtiö: Warner Bros.
Muut kannet
   Vaihtoehtoinen kansi    Special Dance Mix
Listasijoitukset
 Kts. Listasijoitukset
ZZ Topin muut singlet
| ”TV Dinners” 1983 | ”Legs” 1984 | ”Sleeping Bag” 1985 |
Legs on blues rock -yhtye ZZ Topin kappale vuodelta 1983. Se julkaistiin albumilla Eliminator sekä singlenä 1984. Kappale on rakenteeltaan hard rockia syntetisaattoreiden ja kitarasoolojen säestämänä.
Kappaleen synty

”Legs”- kappale on hard rockia syntetisaattorien ja kitarasoolojen säestämänä.
Äänitiedostojen kuunteluohjeet
»Hänellä oli sääret ja hän tiesi kuinka käyttää niitä.» 
(Billy Gibbons)
Laulaja-kitaristi Billy Gibbons on kertonut, että sai inspiraation kappaleeseen ollessaan ajelulla Los Angelesissa, jolloin hän näki kaatosateessa sievän tytön. Gibbons oli aikeissa antaa hänelle kyydin, mutta kun hän palasi myöhemmin paikalle, tyttö oli poissa. ”Hän ei aikoinut kastua. Hänellä oli sääret ja hän tiesi kuinka käyttää niitä”, Gibbons sanoi haastattelussaan vuonna 1985. Kappaleen nimi viittaakin siihen, että Gibbons kiinnitti tytössä huomion ensimmäisenä hänen sääriinsä.
Julkaisut

”Legs” on julkaistu yhtyeen kokoelma-albumeilla Greatest Hits, Chrome Smoke & BBQ ja Rancho Texicano ja myös Live from Texas -livealbumilla. Siitä julkaistiin myös Eliminatorin Collector's Editionissa albumin singleversio sekä Dance Mix. Kappaleen albumiversio kestää noin neljä ja puoli minuuttia, kun taas singleversio on lyhennetty noin  kolmeen ja puoleen minuuttiin.Singlen b-puolena toimi mm. Eliminatorilla julkaistu ”Bad Girl”. Kappaleesta on julkaistu singlenä myös ”Legs Metal Mix”, jonka b-puolena toimii Degüello-albumille sisältyvä kappale ”A Fool for Your Stockings”. Dance Mix julkaistiin aikanaan singlenä, ja se kesti lähes kahdeksan minuuttia. B-puolena toimi ”La Grange”.
Julkaisut > Painokset

Lähde:
| Formaatti | Valtio | Levy-yhtiö ja tunnus | Julkaistu |
| --- | --- | --- | --- |
| LP |  | Warner Bros. W 9272 | 1984 |
| LP |  | Warner Bros. 92 9272-7 | 1984 |
| LP |  | Warner Bros. 20207 | 1984 |
| LP |  | Warner Bros. 92-0185-0 | 1984 |
| LP |  | Warner Bros. PRO-A-2146 | 1984 |
| LP |  | Warner Bros. | 1984 |
| LP |  | Warner Bros. 7-29272 | 1984 |
| LP |  | Warner Bros. W9272T | 1985 |
Musiikkivideo

”Legs”- kappaleesta tehtiin musiikkivideo, jossa kolme kaunista naista auttaa videon henkilöitä. Yhtyeen ehkä tunnetuin ele, kädenheilautus, keksittiin nimenomaan ”Legsin” videon kuvauksissa, kun mm. Eliminator-levyn kannessa esiintyneen auton piti ajaa yhtyeen jäsenten ohi. Heistä kuitenkin oli tyhmää seisoa paikallaan mitään tekemättä, ja niinpä he heilauttivat kättään, mistä tuli yhtyeelle tavaramerkki.
Singlen sisältö

Kaikki kappaleet kirjoittaneet Frank Beard, Billy Gibbons ja Dusty Hill.
A-puoli
Legs – 3.35
B-puoli
Bad Girl – 3.16
Vastaanotto

Kun ”Legs” julkaistiin, siitä tuli menestys; se menestyi mm. Alankomaiden ja Uuden-Seelannin listoilla.
Kappaleesta on tullut radioklassikko ja se on päässyt mm. Rock and Roll Hall of Fame's 500 Songs that Shaped Rock and Roll -listalle. Se myös voitti vuonna 1984 MTV:n parhaan musiikkivideon palkinnon., vaikka jotkin feministiliikkeet kritisoivat kappaletta, koska se heidän näkemyksensä mukaan esineellisti naisia.
Vastaanotto > Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Uusi-Seelanti | 7. | 22 | 1984 |  |
|  Yhdysvallat | 8. | 19 | 19.5.1984 |  |
|  Yhdistynyt kuningaskunta | 16. | 7 | 23.2.1984 |  |
|  Alankomaat | 19. | 7 | 1984 |  |
Kokoonpano

Billy Gibbons – kitara ja laulu
Dusty Hill – bassokitara, syntetisaattori
Frank Beard – rummut
Kuvakaappaus musiikkivideon kohtauksesta, jossa yhtyeen jäsenet esiintyvät.
Łańce

| Łańce |
| --- | --- |

 fiŁańce 
 50°04′59″N, 18°19′59″E 
Väestö
Väkiluku (2011):  575
Łańce ([ˈwaɲt͡sɛ]) on kylä Kornowacin kunnassa Racibórzin piirikunnassa Sleesian voivodikunnassa eteläisessä Puolassa. Se sijaitsee noin kahden kilometrin päässä Kornowacin kylästä koilliseen, kahdeksan kilometrin päässä Racibórzin kaupungista itään ja 52 kilometrin päässä alueen pääkaupungista Katowicesta länteen. Kylän asukasluku oli vuoden 2011 väestönlaskennan mukaan 575.
Yadake (1945)

| Yadake / 矢竹 |
| --- | --- |

Aluksen vaiheet
Rakentaja:  Yokosukan laivastoarsenaali
Kölinlasku:  2. tammikuuta 1945
Laskettu vesille:  1. toukokuuta 1945
Palveluskäyttöön:  ei
Loppuvaihe:  romutettu
Tekniset tiedot
Uppouma:  1 289 t (normaali) 1 555 t (kuormattu)
Pituus:  98 m (vesiraja) 100 m (kokonaispituus)
Leveys:  9,35 m
Syväys:  3,37 m
Koneteho:  19 000 shp
Nopeus:  27,8 solmua
Aseistus
Aseistus:  3 × 127 mm/40 type 89 24 × 25 mm ilmatorjuntatykkiä 4 × 610 mm torpedoputkea 60 × syvyyspommia
Yadake (jap. 矢竹) oli Keisarillisen Japanin laivaston Tachibana-luokan hävittäjä.
Valmistus

Alus tilattiin vuoden 1944 hankinnoissa Yokosukan laivastontelakalta, missä köli laskettiin 2. tammikuuta 1945. Alus laskettiin vesille 1. toukokuuta. Alus romutettiin 1945 keskeneräisenä.
Äijälänsalmi

Äijälänsalmi Jyväskylän keskustaan päin nähtynä
Äijälänsalmi on Jyväskylässä sijaitseva, noin 700 metriä pitkä salmi, joka yhdistää Jyväsjärven Päijänteeseen. Aikaisemmin paikalla oli Äijälänjoki, jota pitkin Jyväsjärvi laski Päijänteeseen, mutta vuosina 1839, 1840, 1856 ja 1859 suoritettujen ruoppausten vaikutuksesta entinen Äijälänjoki muuttui Äijälänsalmeksi ja Jyväsjärven pinta laski Päijänteen pinnan tasolle . Tästä seurasi, että Jyväskylän ja Päijänteen välille avautui laivayhteys, joka on vieläkin käytössä. Jyväskylän satama, joka oli aiottu rakentaa ulkosatamaksi Päijänteen puolelle, voitiin toteuttaa kaupungin ruutukaava-alueelle Jyväsjärven rannalle. Satama on 1990-luvulla siirretty Rantaväylän tieltä Lutakkoon.
Äijälänsalmen yli menee kaksi siltaa. Kevyen liikenteen siltana toimii Äijälänsalmen vanha silta, joka on yksi Suomen vanhimmista teräsbetonisilloista ja jota pitkin kulkee Tahvosentie, ja autoliikenteelle uusi silta, jota pitkin kulkee Kuokkalantie. Matti-elokuvassa Matti Nykänen hyppää veteen Äijälänsalmen toiselta sillalta. Äijälänsalmi oli Jyväskylän ja Jyväskylän maalaiskunnan rajana vuonna 1965 tapahtuneesta alueliitoksesta vuonna 2009 tapahtuneeseen kuntaliitokseen (Päijänteen puolelta uuteen siltaan asti).
Aiheesta muualla

Kuvia tai muita tiedostoja aiheesta Äijälänsalmi Wikimedia Commonsissa
Ympäristöahdistus

Ympäristöahdistus tarkoittaa vaikeita tuntemuksia ympäristöongelmiin liittyen. Ympäristötuhot ja niiden uhka aiheuttavat monissa ihmisissä ahdistusoireita, pelkoa ja huolta. Ympäristöahdistuksen oireet muodostavat skaalan. Yhdessä päässä ovat vakavat psykosomaattiset oireet. Toisessa päässä ovat epämääräiset levottomuuden sekä alakulon tuntemukset. Keskeinen osa ympäristöahdistusta on ilmastonmuutokseen liittyvä ilmastoahdistus.
Ympäristöahdistusta on tutkittu kasvavassa määrin 2000-luvulla. Osa tutkijoista käyttää ahdistus-termiä ja toiset määrittelevät samankaltaiset ilmiöt esimerkiksi distressiksi tai huoleksi. Eräissä maissa on keskusteltu selvästi enemmän ympäristöahdistuksesta, kun taas toisissa maissa ilmiötä ei ole julkisesti tunnustettu. Käytännön tutkimusta on tehty etenkin Australiassa, Ruotsissa (klimatångest) ja Yhdysvalloissa. Suomeksi ilmestyi ensimmäinen teos ympäristöahdistuksesta syksyllä 2017: Panu Pihkalan kirja Päin helvettiä? Ympäristöahdistus ja toivo.
Zakho

| Zakho kurdiksi Zaxo‎ |
| --- | --- |

 Zakho
 Koordinaatit: 37°9′N, 42°41′E 
Valtio:   Irak
Maakunta:  Dahuk
Piirikunta:  Zakho
Infobox OKVirheellinen NIMI-arvo: 
Zakho (kurdiksi Zaxo‎) on kaupunki Pohjois-Irakissa lähellä Turkin rajaa. Sen asukkaat ovat pääosin kurdeja.
Maantiede

Zakho sijaitsee Phjois-Irakissa Tigrisjoen sivujoki Khaburjoen varrella lähellä Irakin Turkin ja Syyrian vastaista rajaa. Turkin rajalle Zakhosta on matkaa vain noin 8 kilometriä ja Syyriaan noin 20 kilometriä.
Historia

Zakho saattaa olla sama kaupunki, kuin syyriankielissä 1000-luvun lähteissä mainittu bet zakhu. Viereinen Khaburjoki oli ennen nykyaikaista moottoriliikennettä tärkeä kauppareitti kohti Tigriksen tasankoja, mikä teki Zakhosta huomattavan kauppapaikana. Kaupungissa oli juutalaisia kauppiasperheitä, jotka kuljettivat kauppatavaraa Zakhosta jokea alas lampaannahoista valmistetuilla veneillä. Kaupungin juutalainen väestönosa muutti Israeliin 1950-lun aikana. Juutalaisten lisäksi kaupungissa asui kristittyjä ja muslimeja. Eri väestönosat asuivat tyypillisesti omissa kortteleissaan oman kirkkonsa, synagogansa tai moskeijansa ympärillä.
Persianlahden sodan jälkeen Zakho tuli tunnetuksi kurdipakolaisten tilantesta tuhansien kurdien yrittäessä paeta sen kautta Turkkiin pakoon Saddam Husseinin asevoimien iskuja. Pakolaisten myötä kaupungin asukasluku myös kasvoi huomattavasti.
Heinäkuussa  Turkin armeijan mukaan PKK:ta vastaan suunnattu ja kuollonuhreja aiheuttanut tykistöisku johti laajoihin mielenosoituksiin Irakissa.
Väestö

Vuonna 1992 kaupungin asukasluku oli ehkä noin 350 000 ja vuonna 1950 noin 30 000. Zakhon asukkaiden valtaosa on islaminuskoisia ja kurmandžinkielisiä kurdeja. Kaupungissa on myös kristityistä kaldealaisista, nestoriolaisista ja armenialaisista koostuva vähemmistö. Historiallinen juutalainen vähemmistö on hävinnyt.
Paikallista maisemaa.
Zoran Janković

Zoran Janković vuonna 2008.
Zoran Janković (s. 1. tammikuuta 1953) on slovenialainen liikemies ja poliitikko, Ljubljanan pormestari vuodesta 2006.
Janković syntyi Serbiassa Saraorcin kylässä lähellä Smederevoa. Hänen perheensä muutti Sloveniaan 1964. Janković opiskeli kauppatieteitä Ljubljanan yliopistossa. Hän oli Mercator-kauppaketjun johtaja 1997–2005.
Vuonna 2006 hänet valittiin Ljubljanan pormestariksi ja toiselle kaudelle 2010. Lokakuussa 2011 Janković perusti Positiivinen Slovenia -puolueen (Pozitivna Slovenija) Borut Pahorin hallituksen kaatumisen vuoksi järjestettyihin vuoden 2011 ennenaikaisiin vaaleihin.
Łobezin piirikunta

Łobezin piirikunta (puol. powiat łobeski) on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 36 696. Piirikunta jakautuu viiteen maalaiskuntaan, jotka ovat Dobra, Łobez, Radowo Małe, Resko sekä Węgorzyno. Piirikunnan hallinnollinen keskus on Łobezin kaupunki.
Łobezin piirikunta perustettiin vuonna 2002, mihin asti siihen nykyisin kuuluvat kunnat kuuluivat Gryficen, Goleniówin tai Stargardin piirikuntiin.
Łobezin piirikunnan pinta-alasta 31,8 prosenttia oli metsän peitossa vuonna 2018.
Łobezin piirikunnan työttömyysaste oli vuoden 2018 lopussa 19,1 prosenttia. Luku on huomattavan suuri koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Łobezin piirikunnassa oli 36 696 asukasta, joista 50,1 prosenttia naispuolisia ja 49,9 prosenttia miespuolisia. Puolan väestönlaskennassa 2011 väkiluvun laskettiin olevan 38 483 ja sen ennakoidaan vuoteen 2050 mennessä pienenevän 27 829 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,5 prosenttia, työikäisten 60,4 prosenttia ja eläkeikäisten 22,1 prosenttia väestön keski-iän ollessa 42 vuotta. Elävänä syntyi vuonna 2019 yhteensä 292 lasta.
Ålands Liberala Ungdomsgrupp

| Ålands Liberala Ungdomsgrupp> ÅLU |
| --- | --- |
Perustettu:  2010
Puheenjohtaja:  Jannik Svensson
Ideologia:  liberalismi
Toiminta-alue:   Ahvenanmaa
Infobox OKNimi-testi OK: 
Ålands Liberala Ungdomsgrupp (lyh. ÅLU) on ahvenanmaalainen liberaali poliittinen nuorisojärjestö, jonka emopuolue on Liberaalit. Järjestö on perustettu vuonna 2010.
Järjestön nykyinen puheenjohtaja on Jannik Svensson.
ÅLU:lla on edustus Nuorten Pohjoismaiden neuvostossa.
Aiheesta muualla

Järjestön Facebook-sivu